നാഗാലാന്‍ഡിലെ ചുവപ്പ് മുളക് (കഥ) നസീമ നസീര്‍ - Malayalam Daily News
നാഗാലാന്‍ഡിലെ ചുവപ്പ് മുളക് (കഥ) നസീമ നസീര്‍
Mar 4, 2015 നസീമ നസീര്‍
ഞാന്‍ റിപ്ലെ ചെയ്ത് സ്ക്രീനിലേക്ക് നോക്കിയപ്പോള്‍ ആ ഹായ് ചെന്ന് വീണത് ഒരു ഡോക്ടര്‍ ബദറുദ്ദീനാണ്. സ്പര്‍ശത്തില്‍ ചൂണ്ടുവിരലിന്റെ സ്ഥാനഭ്രംശം. ശ്ശൊ……
തുടര്‍ വിനിമയത്തില്‍ ഹസിന് എന്താണ് ജോലി എന്ന ചോദ്യത്തിന് ഞാന്‍ വോയ്സ് മെസേജ് അയച്ചു. ഓണ്‍ലൈന്‍ ചാറ്റിങ്ങില്‍ പൊതുവേ തല്‍പ്പരയല്ലാത്ത ഞാന്‍ കീബോര്‍ഡില്‍ അധികം വിരല്‍ തൊടുന്നത് ഇഷ്ടപ്പെട്ടിരുന്നില്ല. പക്ഷേ വീണ്ടും വീണ്ടും അതേ ചോദ്യം ആവര്‍ത്തിച്ചപ്പോള്‍ ഞാന്‍ കീബോര്‍ഡില്‍ വിരല്‍ അമര്‍ത്തി.
" ഇ.എന്‍.റ്റി. ആണെങ്കിലെന്താ ചെവി കേട്ടൂടെ പൊട്ടാ?!"
"രശ്മീ.. ഈ നാഗാറെഡ് ചില്ലിയെക്കുറിച്ച് നിനക്കെന്തറിയാം?."
കണ്ണിലൂടെ നീര്‍മുത്തുകള്‍ ഒഴുകിയിറങ്ങിയപ്പോള്‍ എന്റെ നെഞ്ചിലൊരു ചുവന്ന മുളക് ഉടലു പിളര്‍ന്നു. തൊട്ടടുത്ത നിമിഷം വാട്ട്സ് ആപ്പില്‍ അടുത്ത വരികള്‍ തെളിഞ്ഞു.
"യ്യോ…" വായിച്ച് കഴിഞ്ഞതേ എന്റെ ഹൃദയം പാന്മിയുടെ വയറ് പോലെ കത്തിക്കാളി.. ഉറവയെടുത്ത മിഴികള്‍ വറ്റുന്നില്ല. എന്റെ കറുത്ത പര്‍ദ്ദ ചുവപ്പായി കാറ്റിലിളകി ഊരിത്തെറിച്ചു. ഗോതമ്പ് നിറമാര്‍ന്ന ദേഹം കൂമ്പിയടഞ്ഞ് ഒരു നീണ്ട ചുവപ്പ് മുളകിനുള്ളിലേക്ക് കയറി കത്തി നീറിയമര്‍ന്ന് കൊണ്ടേയിരുന്നു.
ഞാന്‍ വോയ്സ് മെസേജും, കീ ബട്ടണും ഉപേക്ഷിച്ചു. കോള്‍ ബട്ടണ്‍ അമര്‍ത്തി. ഡോക്ടര്‍ കോള്‍ അറ്റന്‍ഡ് ചെയ്തിരിക്കുന്നു. പക്ഷേ ഇടറി വിങ്ങിയ സ്വരം തൊണ്ടയില്‍ അമര്‍ന്ന് പോയതിനാല്‍ ഞാന്‍ കോള്‍ കട്ട് ചെയ്തു. അതാ അവിടെ നിന്നും വിളിക്കുന്നു. ഞാന്‍ കോള്‍ അറ്റന്‍ഡ് ചെയ്തു. പക്ഷേ പുറത്തേക്ക് വന്ന വാക്കുകള്‍ വിങ്ങിപ്പൊട്ടിയപ്പോള്‍ ഞാന്‍ വീണ്ടും കട്ട് ചെയ്തു. കുറച്ച് നേരത്തിന് ശേഷം സംയമനം വീണ്ടെടുത്ത് ഞാന്‍ ചോദിക്കുക തന്നെ ചെയ്തു;
" ഒരു ഡോക്ടര്‍ക്കെങ്ങനെ അപരിചിതയായ എന്നൊടിങ്ങനെ സംസാരിക്കാന്‍ കഴിഞ്ഞു. ഞാന്‍ ഒരു ഹോട്ട് ഗേള്‍ ആണെന്ന നിഗമനത്തില്‍ എത്താന്‍ എന്താണ് കാരണം.?"
"ഫ്രൂട്ട്സ് ഫോര്‍ സെയില്‍ എന്ന് പറഞ്ഞാല്‍ പിന്നെ ഞാനെന്താണ് ധരിക്കേണ്ടത്?"
ഞാന്‍ തരിച്ച് പോയി. ഫ്രൂട്ട്സ് ഹോള്‍സെയില്‍ എന്ന വോയ്സ് മെസേജ് ഒരു ഡോക്ടറെക്കൊണ്ടെന്തൊക്കെ ചിന്തിപ്പിച്ചിരിക്കുന്നു?!.
"തീര്‍ച്ചയായും ഡോക്ടര്‍, ഞാനിത് മാറ്റട്ടെ"
കിടക്കയിലേക്ക് പിടിച്ചമര്‍ത്തിയപ്പോഴും ഞാനെന്റെ കയ്യിലെ ഹാന്‍ഡ് കര്‍ച്ചീഫ് അമര്‍ത്തി പ്പിടിച്ചു. ഡോക്ടറുടെ ഭാവങ്ങള്‍ വെറ്റില്ല ഗന്ധമുയര്‍ത്തുന്നു. കാട്ടുപൊന്തകള്‍ ഒടിഞ്ഞമരുന്ന ശബ്ദം. ഇപ്പോള്‍ പാന്മിയുടെ അടിവയറ്റിലും നെഞ്ചിലും തീഗോളങ്ങള്‍ ഉരുണ്ട് കൂടിയത് എനിക്ക് കാണാന്‍ കഴിയുന്നു. പുകച്ചിലിന് ശമനം കാണാതെ വായില്‍ നിന്ന് വെള്ളമിറ്റ് പുല്‍ത്തകിടിയില്‍ പുളഞ്ഞുലയുന്ന പാന്മി. മൃതപ്രായനെന്ന വണ്ണം യാചിക്കുന്ന മിഴികള്‍. ഇപ്പോള്‍ തിത്തിരിപ്പക്ഷിയ്ക്ക് ചിറക് വിടര്‍ത്തിയേ മതിയാകൂ.
പാന്മിയുടെ കത്തിയാളല്‍ കണ്ടു നില്‍ക്കാനാവാതെ നിമിഷങ്ങള്‍ക്കുള്ളില്‍ ഞാന്‍ ധൃതിയില്‍ ശിരോവസ്ത്രമണിഞ്ഞ് വാതില്‍ തുറന്ന് പുറത്ത് കടന്നു. തിരിഞ്ഞ് നോക്കുമ്പോള്‍ വാതിലിന് മുകളിലെ ചിത്രത്തില്‍ ചുണ്ടില്‍ ശ്….ന്ന് വിരല്‍ ചേര്‍ത്തൊരു വെളുത്ത മുടിക്കാരി സുന്ദരിക്കുട്ടി.